open-index/open-wikipedia-markdown huggingface dataset:
மயிலாடுதுறை வதாரண்யேசுவரர் கோயில்

**மயிலாடுதுறை வதாரண்யேசுவரர் கோயில்** என்பது தமிழ்நாடு மாநிலத்தின் மயிலாடுதுறை மாவட்டத்தில் உள்ள ஒரு சிவன் கோயில் ஆகும்.

## அமைவிடம்
இக்கோயில் மயிலாடுதுறையின் திருஇந்தளூர் பகுதியில் அமைந்துள்ளது. இக்கோயில் வள்ளலார் கோயில் என்றும் அழைக்கப்படுகிறது. இக்கோயிலின் தீர்த்தம் காவிரி ஆகும்.

## இறைவன், இறைவி
இக்கோயிலின் மூலவராக வதாரண்யேசுவரர் உள்ளார்.  இறைவி ஞானாம்பிகை ஆவார்.

## அமைப்பு
சிவன் கோயில்களில் நந்தியை மூலவரான லிங்கத்திருமேனி முன்பு காணமுடியும். இக்கோயிலில் தட்சிணாமூர்த்திக்கு முன்பாக நந்தி காணப்படுகிறது.இந்த தட்சிணாமூர்த்தி மேதா தட்சிணாமூர்த்தி எனப்படுகிறார். காவிரியில் நந்தி நீராடிய இடம் ரிஷப தீர்த்தம் என்றழைக்கப்படுகிறது. ஆற்றின் நடுவே நந்திக் கோயில் உள்ளது.இங்கு நீராடினால் கங்கை, யமுனை, சரஸ்வதி, நர்மதை, தாமிரபரணி ஆகிய ஆறுகளில் நீராடிய பலன் கிடைக்குமென்று நம்புகின்றனர். அவ்வாறே குருசேத்திரம்,பிரயாகை ஆகிய இடங்களில் தானம் செய்த பலனுக்கு நிகர் கிடைக்கும் என்கின்றனர்.  
சப்த கன்னியரில் சாமுண்டி வழிபட்ட தலமாகும்.கோயிலின் வடக்கில் ஞான புஷ்கரணி உள்ளது.

## வரலாறு
முன்பொரு முறை தர்மம் ரிஷப உருவமெடுத்து சிவனை அழைத்துச்சென்ற காலகட்டத்தில் பார்வதி மயில் உருவமெடுத்து சிவனுக்கு பூசை செய்து கொண்டிருந்தார். இந்த அரிய காட்சியை காண பிரம்மா அன்னத்திலும், பெருமாள் கருடன்மீதும், தேவர்கள் குதிரை மீதும் வந்தனர். மற்றவர்களைவிட வேகமாகச் சென்ற ரிஷபத்திற்கு தான் வேகமாகச் செல்கிறோம் என்ற எண்ணம் தோன்றியது. இதை உணர்ந்த சிவன் தன் முடி ஒன்றை எடுத்து அதன்மீது வைத்து அதன் வேகத்தை அடக்கியதாகக் கூறுவர்.இப்பாவத்தைப் போக்க நந்தியை காவிரிக்கரையில் தவம் செய்ய இறைவன் கூறினார். பின்னர் ஞானத்தைப் பெற்ற நந்தி சிவனுடையே இருக்கவேண்டும் என்ற தன் ஆவலைப் வெளிப்படுத்தியது. அவரும் நந்தியின் எண்ணத்தைப் பூர்த்தி செய்தார்.

## திருவிழாக்கள்
ஐப்பசியில் துலா மாத விழா, ஐப்பசி அமாவாசை, கார்த்திகை கடைசி வியாழன் போன்றவை இக்கோயிலில் நடைபெறும் திருவிழாக்களாகும்.

## மேற்கோள்கள்

பகுப்பு:மயிலாடுதுறை மாவட்டத்திலுள்ள சிவன் கோயில்கள்
தாமிங்கா

**தாமிங்கா** *(Dhaminha )*  என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி தாமிங்கா  கிராமத்தின் மக்கள்தொகை 2456  நபர்கள் ஆகும். இவர்கள் 437 குடும்பங்களில் வாழ்ந்தனர். இம்மக்கள்தொகையில் 52.64% நபர்கள் ஆண்கள் மற்றும் 47.35% நபர்கள் பெண்களாவர். இக்கிராமத்தின் எழுத்தறிவு சதவீதம் 46.29% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 63.23% நபர்கள் ஆண்கள் மற்றும் 36.76% நபர்கள் பெண்களாவர். மக்கள் தொகையில் 20.31% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பிரஞ்சு வெண்கலம்

**பிரஞ்சு வெண்கலம்** *(French Bronze)* குறிப்பாக 91% தாமிரம், 2% வெள்ளீயம், 6% துத்தநாகம் 1% ஈயம் ஆகிய உலோகங்களைக் கலந்து உருவாக்கப்படும் ஒரு கலப்புலோகம் ஆகும் .
 
## பயன்கள்
பிரஞ்சு வெண்கலம் மலிவான துத்தநாகப் படிமங்கள் மற்றும் பிற பொருட்கள் உருவாக்கத்தில் தொடர்பு கொண்ட கலப்புலோகம் ஆகும். அசல் வெண்கலம் போன்றே இவை செய்து முடிக்கப்படுகின்றன. பிரஞ்சு வெண்கலத்தை பழைய நூல்கள் பாக்சு-வெண்கலம் என்றும் அழைத்தன. 
   
5 பகுதிகள் ஏமடைட்டு தூளும் 8 பகுதிகள் ஈய ஆக்சைடும் கலந்து உருவாக்கப்படுகிறது. தேவைப்படும் நிறச்சாயல் வேறுபாடுகளுக்கு ஏற்ப பகுதிப்பொருட்களின் விகிதங்களை மாற்றிக் கொள்ளலாம். வெண்கலமாக மாற்ற வேண்டிய பொருளின் மீது மென் தூரிகையால் தீட்டி தயார்படுத்திய பின்னர், உலர்ந்ததும் மீண்டும் ஒரு முறை வன் தூரிகையால் வண்ணம் தீட்டி நிறைவு செய்யப்படுகிறது .

## மேற்கோள்கள்

பகுப்பு:கலப்புலோகங்கள்
பகுப்பு:பித்தளை
பகுப்பு:வெண்கலம்
பகுப்பு:செப்புக் கலப்புலோகங்கள்
கரூரா

**கரூரா** (Karura, 迦 楼 羅?) என்பது சப்பானிய இந்து-புத்த மதப் புராணங்களில் காணப்படும் மனித உடல் மற்றும் பறவை போன்ற தலை கொண்ட ஒரு தெய்வீக உயிரினம் ஆகும்.

இந்து மதத்தில் உள்ள பிரம்மாண்டமான பறவை  இனம் கருடன் ஆகும். (சமசுகிருதம்: Garuḍa[1] गरुड ; பாலி: Garuḷa) சப்பானிய புத்த மதப்பதிப்பை அடிப்படையாகக் கொண்டு கரூரா என ஒலிபெயர்ப்பு செய்யப்பட்டுள்ளது. இதே உயிரினம் konjichō (金翅鳥?, lit. "தங்கச் சிறகுப் பறவை", Skr. suparṇa) எனப் பெயர் மாற்றம் பெற்றுள்ளது.
 
தீயைச் சுவாசிக்கும்  மிகப்பெரிய உயிரினம் என்றும், பாம்புகள் மற்றும் கடல் நாகங்களை உணவாகக் கொள்ளும் என்றும் மலைகளை வாழிடமாகக் கொண்டிருக்கும் என கரூராவைப் பற்றிக் கூறப்படுகிறது.

சப்பானிய அச்சிபூசு (八部衆?, "எண்வகை தேவர்கள் வகை) என்ற பாதுகாப்பு அலகில் இருந்து மாற்றப்பட்ட ஒரு மாற்று இனங்களில் ஒன்று கரூரா எனக் கருதப்படுகிறது.

கோஃபுகுயி i கோவிலில் உள்ள கரூரா சிலை, நாரா (கண் திறப்பு விழாவின் போது வைக்கப்பட்ட எட்டு தேவர் சிலைகளில் ஒன்று, எட்டாம் நூற்றாண்டு காலம், படம்.) ஒரு பிரபலமான உதாரணம் ஆகும். இந்த கரூரா சிலை சீன டாங் வம்சத்தின் பாணியில் கவசம் அணிவிக்கப்பட்டு இறக்கையில்லா கரூராவாக சித்தரிக்கப்பட்டுள்ளது. ஆனால் சிறகுடன் கூடிய மனித உடலும் பறவை தலையும் கொண்டிருப்பதுதான் கரூரா என்று பல்வேறு நூல்களும் சப்பானிய ஆவணங்களும் தெரிவிக்கின்றன.  

## நுண்கலைகளில் கரூரா

சப்பானிய கிகாகு நடனக் கலையில் கரூரா முகமுடி அணிந்து நடனம் ஆடுகிறார்கள்
புதோ-மையோ சிலையின் பின்புறம் உள்ள ஒளிவட்டம் கரூரா ஒளிவட்டம் எனப்படுகிறது.

## மேற்கோள்கள்

பகுப்பு:சப்பானிய இலக்கியம்
பேல்வா கிராமம்

**பேல்வா** *(Belwa)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும். பாந்தாய் நதிக்கரையில் இக்கிராமம் அமைந்துள்ளது. கரும்பு, மாம்பழம், நெல் ஆகியன இக்கிராமத்தின் சிறப்பு ஆகும்.
 
## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பேல்வா   கிராமத்தின் மக்கள்தொகை 5525  நபர்கள் ஆகும். இவர்கள் 995 குடும்பங்களில் வாழ்ந்தனர். இம்மக்கள்தொகையில் 52.27% நபர்கள் ஆண்கள் மற்றும் 47.72% நபர்கள் பெண்களாவர். இந்நகரின்  எழுத்தறிவு சதவீதம் 36.6% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 62.53% நபர்கள் ஆண்கள் மற்றும் 37.46% நபர்கள் பெண்களாவர். மக்கள் தொகையில் 21.8% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
தஞ்சாவூர் சின்ன அரிசிக்காரத்தெரு முருகன் கோயில்

**தஞ்சாவூர் சின்ன அரிசிக்காரத்தெரு முருகன் கோயில்** என்பது தஞ்சாவூர் நகரில் சின்ன அரிசிக்காரத் தெருவில் அமைந்துள்ள ஒரு முருகன் கோயில் ஆகும்.

## மூலவர்
கருவறையில் முருகன் பால தண்டாயுதபாணியாக நின்ற நிலையில் உள்ளார். கருவறைக்கு முன்பாக மயிலும், பலி பீடமும் காணப்படுகின்றன.

## கோயில் அமைப்பு
left|100x150px|thumb|மூலவர் விமானம்
ராஜ கோபுரத்தைக் கொண்டு இக்கோயில் அமைந்துள்ளது. ராஜ கோபுரத்தில் நடுவில் முருகன் வள்ளி தெய்வானையுடன் சுதை வடிவில் காணப்படுகின்றனர். ராஜ கோபுரத்தின் அடுத்த தளத்தில் வலது புறம் விநாயகரும், இடது புறம் தண்டாயுதபாணியும் காணப்படுகின்றனர். வாயிலை அடுத்து காணப்படுகின்ற முன் மண்டபத்தில் வலது புறம் உள்ள தூணில் முருகனும், இடது புறம் உள்ள தூணில் விநாயகரும் உள்ளனர். மண்டபத்தின் முன்புறத்தில் வலது புறம் இடும்பனும், இடது புறத்தில் விநாயகரும் உள்ளனர். திருச்சுற்றில் கால பைரவர் சன்னதி, நாக சிற்பம், பக்த ஆஞ்சநேயர் சன்னதி, காசி விசுவநாதர் மற்றும் விசாலாட்சி சன்னதி ஆகியவை காணப்படுகின்றன. காசி விசுவநாதர் மற்றும் விசாலாட்சி சன்னதிக்கு முன்பாக பலி பீடமும் நந்தியும் காணப்படுகின்றன. கருவறை கோஷ்டத்தில் துர்க்கையம்மன் சன்னதியும், தட்சிணாமூர்த்தி சன்னதியும் உள்ளன. தேவகோட்டத்தில் துர்க்கையம்மன் உள்ளார். கோயிலின் இடப்புறம் நவக்கிரக சன்னதி உள்ளது.

## தஞ்சாவூர் அறுபடை வீடு
தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு சுப்பிரமணியசுவாமி கோவில்  (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.

## கல்வெட்டு
இக்கோயிலின் திருச்சுற்றில் 1903 பிப்ரவரி 10ஆம் நாளைக் கொண்ட கல்வெட்டு ஒன்று காணப்படுகிறது. அக்கல்வெட்டில் ஒரு கால பூசைக்கு விளக்கு ஏற்றுவதற்காக தானம் கொடுக்கப்பட்ட செய்தி குறிப்பிடப்பட்டுள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள முருகன் கோயில்கள்
பகுப்பு:கௌமாரம்
மேல்பாடி அரிஞ்சய சோழன் பள்ளிப்படை

**அரிஞ்சய சோழன் பள்ளிப்படை** அல்லது **அவனீச்வரம் கோயில்** என்பது அரிஞ்சய சோழனின் பள்ளிப்படையாகும். இதை கட்டியவர் இராசராச சோழன் ஆவார். இது தமிழகத்தின், வேலூர் மாவட்டம், திருவலத்துக்கும் சோளிங்க நல்லுருக்கும்  இடையில், "மேல்பாடி"என்ற ஊரில் பொன்னை ஆற்றங்கரையில் கட்டப்பட்ட கற்றளியாகும்.

## கோயில் அமைப்பு
இந்த பள்ளிப்படைக் கோயில் சிற்ப வேலைப்பாடுகள் நிறைந்த அழகான கோயில் ஆகும். இக்கோயிலில் தன் கண்ணை இறைவனுக்கு காணிக்கையாக கொடுக்கும் கண்ணப்பரை தடுக்கும் சிவன், பிச்சாடனார் போன்ற சிற்பங்கள் உள்ளன. கோயிலின் தெற்குப்புறத்தில் "ஆற்றூர் துஞ்சிய தேவர்க்கு" பள்ளிப்படையாக உடையார் ஸ்ரீ ராஜ ராஜன் எடுபித்த கற்றளி" என்ற வரிகள் கொண்ட கல்வெட்டு உள்ளது.

## ஊடகம்

File:Tomb of Arinjeya Chozhan in Melpaadi TN India - Sanctum.jpg
File:Tomb of Arinjeya Chozhan in Melpaadi TN India - West.jpg
File:Tomb of Arinjeya Chozhan in Melpaadi TN India - East.jpg


## மேற்கோள்கள்

பகுப்பு:பள்ளிப்படைகள்
பகுப்பு:வேலூர் மாவட்டத்திலுள்ள கோயில்கள்
கடல் வேதியியல்

**கடல் வேதியியல்** *(Ocean chemistry)* என்பது பெருங்கடலில் தாக்கத்தை உண்டாகும் பல்வேறு இயற்கைக் கூறுகளையும் கடல் சூற்றுப்புறங்களையும் ஆய்வு செய்கின்ற ஒரு துறையாகும். கடல் வேதியியல் துறை கடலின் வேதியல் என்ற பெயராலும் அறியப்படுகிறது. கலங்குதிறம் நீரோட்டம், வண்டல் படிவுகள், காரகாடித்தன்மை சுட்டெண்| pH அளவுகள்]], வளிமண்டலம்|வளிமண்டலப்]] பகுதிப்பொருட்கள், உருமாற்றம்சார் நடவடிக்கைகள், சூழலியல் உள்ளிட்ட பல்வேறு கூறுகள் கடல் வேதியியல் துறையில் தாக்கத்தை ஏற்படுத்துகின்றன.  மேலும் கடல் வேதியியல் என்பது வேதியியல் மூலக்கூற்றுகளின் பரிமானங்களைப் பற்றி பயில்கின்ற ஒரு துறையாகும். இவ்வுலகிலுள்ள அனைத்து மூலக்கூறுகளையும் கடல் தன்னுள் வெவ்வேறு அளவில் தன்னகத்தே கொண்டுள்ளது.

## நிலப்பரப்பில் கடல் வேதியியல்

### கடலில் கரிமச் சேர்மங்கள்

கடலில் 20 முதல் 70 சதவீதம் வண்ணக் கரிமப் பொருட்கள் கரைந்துள்ளதாக கருதப்படுகிறது. கடலின் திறந்த வெளியில் இந்த அளவு குறைவாகும் ஆறு வெளியேறும் வழியில் இந்த அளவு அதிகமாகவும் காணப்படுகிறது
  
உயிரினங்களின் கடல் வாழ்க்கையானது உப்பு நீர் சூழல் என்பதைத் தவிர, நிலப்பரப்பில் அவற்றின் உயிர் வேதியியல் வாழ்க்கையை ஒத்தே உள்ளது.   கடல் உயிரினங்களின் தகவமைப்புக்கு கிடைக்கும் ஒரே பயன் ஆலசனேற்றம் பெற்ற கரிமச் சேர்மங்கள் மிக நிறைவான ஆதாரமாக இருக்கின்றன என்பதுதான் ஆகும்.

### உச்சவிரும்பிகளுக்கான வேதிச்சூழல் மண்டலம்

உச்சவிரும்பிகள் செழித்து வாழ்கின்ற அசாதாரணமான கடல் வெப்பம், அழுத்தம், மற்றும் இருள் போன்ற அசாதாரண சூழ்நிலைகளை கடல் அவற்றிற்கு வழங்குகிறது. கடற்படுகையிலுள்ள கருந் திறப்பு, குளிர் கசிவு போன்றவை உள்ளிட்ட இச்சூழலுக்கு உரிய சில எடுத்துக்காட்டுகளாகும். இவற்றுடன் தொடர்புள்ள சூழல்மண்டலம் முழுவதிலுமுள்ள உடன்வாழும் நுண்ணுயிர்களான பாக்டீரியா, ஐதரோகார்பன் சேர்மங்கள் வேதிமுறைத் தொகுப்பு மூலம் உச்ச விரும்பிகளுக்கான ஆற்றலை வழங்குகின்றன.  ஒன்று அல்லது அதற்கு மேற்பட்ட கரிம மூலக்கூறுகள் ஊட்டச் சத்துக்களை, கரிமமல்லா மூலக்கூறுகள் அல்லது மீத்தேனின் ஆக்சிசனேற்றம் மூலமாக கரிம வேதிப் பொருளாக மாற்றும் உயிரியற் செயற்பாடு  வேதிமுறைத் தொகுப்பு ஆகும். ஒளித்தொகுப்பில் உள்ளது போல இங்கு சூரிய ஒளியை ஆற்றல் மூலமாகப் பயன்படுத்துவது இல்லை.

### காலநிலை மாற்றம்

மனித இனச்சூழல் காரணிகள் காரணமாக அதிகரிக்கும் கார்பன் டையாக்சைடு அளவுகளின் விளைவாக கடல் வேதியியல் பாதிக்கப்படும்  சாத்தியம் உள்ளது. புவி வெப்பமடைதல் மற்றும் உவர்நீர் மாற்றங்கள் போன்ற கூறுகளும், கடல் சூழலில் குறிப்பிடும்படியான சூழலியல் விளைவுகளை ஏற்படுத்தும். ஏராளமான சுண்ணாம்புக் காரத்தை கடலில் கொட்டிக் குவிப்பதால் அமிலமாகும் தன்மை திரும்பும். இதனால் வளிமண்டலத்தில் உள்ள கார்பன் டை ஆக்சைடை ஈர்க்கும் திறன் கடலுக்கு அதிகரிக்கும் என்று ஒரு முன்மொழிவு பரிந்துரைக்கிறது.

## கோள்களில் கடல் வேதியியல்

கேசினி விண்கலம் கொடுத்த தரவுகளைப் பயன்படுத்தி ஒரு கோள் விஞ்ஞானி சனியின் நிலவான என்செலாதசின் கடல் வேதியியலை புவி வேதியியல் மாதிரிகளைப் பயன்படுத்தி ஆய்வு செய்தார். உப்புகள் இருப்பதற்கான அறிகுறிகள் அங்கு திரவக்கடல் இருக்கலாம் என்ற கருத்தை முன்வைத்தது. இக்கோட்பாடு அங்கு உயிரினங்கள் வாழ்வதற்கான சாத்தியங்கள் இருப்பதை அதிகரிக்கிறது அல்லது கரிம வாழ்க்கை தொடங்குவதற்கான முன்னோடி வேதிப்பொருட்களாக அவ்வுப்புகள் இருக்கலாம் என்ற நம்பிக்கையை அளிக்கிறது
 
## மேலும் காண்க
* கடலியல்
## மேற்கோள்கள்

## புற இணைப்புகள்
* Ocean Surface Chemistry - Cluster of Excellence "Future Ocean", Kiel

பகுப்பு:கடலியல்

பகுப்பு:புவிவேதியியல்
கதிராமங்கலம் காளஹஸ்தீசுவரர் கோயில்

**கதிராமங்கலம் காளஹஸ்தீசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும். 

## அமைவிடம்
இக்கோயில் தஞ்சாவூர் மாவட்டம் கதிராமங்கலத்தில் அமைந்துள்ளது.  இவ்வூர் கதிர்வேய்ந்த மங்கலம் என்றும் அழைக்கப்படுகிறது. 

## இறைவன், இறைவி
இக்கோயிலின் மூலவராக காளஹஸ்தீசுவரர் உள்ளார்.  இறைவி ஞானாம்பிகை ஆவார்.  காளஹஸ்தி செல்ல முடியாதவர்கள் இக்கோயிலில் வந்து இறைவனை தரிசித்துவிட்டுச் செல்கின்றனர். அவ்வாறு வரும்போது அங்கு செல்லும் பலன் கிடைப்பதாக நம்புகின்றனர்.  இவ்வூருக்குத் தென் காளஹஸ்தி என்ற சிறப்புப் பெயரும் உண்டு. 

## அமைப்பு
மிருகண்டு முனிவர் மற்றும் இக்கோயிலைக் கட்டிய குலோத்துங்க சோழனின் சிற்பங்கள் இக்கோயிலில் உள்ளன. சிவமல்லிகாவனம் எனப்பெயர் பெற்ற இக்கோயிலில் சிவமல்லிகாவுக்கு தனி சிலை உள்ளது. அம்மன் சன்னதி தனியாக உள்ளது. 

## திருவிழாக்கள்
மகா சிவராத்திரி, மார்கழி திருவாதிரை போன்றவை இக்கோயிலில் நடைபெறும் திருவிழாக்களாகும். 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பட்டுக்கோட்டை புராதனவனேசுவரர் கோயில்

**பட்டுக்கோட்டை புராதனவனேசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் தஞ்சாவூர் மாவட்டம் பட்டுக்கோட்டையில் அமைந்துள்ளது.  இவ்வூர் கதிர்வேய்ந்த மங்கலம் என்றும் அழைக்கப்படுகிறது. இங்கிருந்து 15 கி.மீ. தொலைவில்  திருச்சிற்றம்பலம் என்னுமிடத்தில் வயல்வெளியில் எமன் இருக்கின்றார்.

## இறைவன், இறைவி
இக்கோயிலின் மூலவராக புராதனவனேசுவரர்  உள்ளார்.  இறைவி பெரியநாயகி அம்மாள் ஆவார்.

## வரலாறுபு
வாழ்க்கையின் ஒரு கூறாக வனவாசம் தேவை என்பதை உணர்த்த சிவபெருமான், தேவியுடன் இந்த பழம்பெரும் வனத்திற்கு வந்து தங்கினார். அவருடன் தேவர்களும், சித்தர்களும், துறவிகளும்கூட வந்தனர். நீண்ட நாள் தியானத்தில் இறைவன் இங்கிருந்தார். அக்காலகட்டத்தில் அசுரர் பலம் அதிகமாக ஆகிவிட அவர்களிடமிருந்து தம்மைக் காப்பாற்றிக்கொள்ள தேவர்களும், ரிஷிகளும் இறைவியிடம் முறையிட்டு வேண்டினர். இறைவி, மன்மதனை அழைத்து இறைவனின் தவத்தைக் கலைக்கலாம் என்று கருத்து கூறினார். மன்மதனும் உலக நன்மைக்காக மலர்க்கணையைத் தொடுத்து இவ்விடம் பூ வனமாகும்படி செய்தார். ஆதலால் இவ்வூர் மதன்பட்டவூர் என்று அழைக்கப்பட்டது. இறைவன் அருளால் மன்மதன் பின்னர் உயிர் பெற்றார்.  பால் தெளித்து மன்மதன் உயிர் பிறப்பிக்கப்பட்டதால் இவ்விடம் பாலத்தளி எனப்படுகிறது. மன்மதன் எனப்படும் காமனை எரித்ததை நினைவுகூறும் விதமாக காமன் கொட்டல் என்னுமிடத்தில் காமன் விழா நடைபெறுகிறது. இறைவி சன்னதியின் வலப்புறம் உள்ள விநாயகர் செவித்துவாரங்களில் வேண்டுதலை நினைத்து மலரை வைக்கும்போது அது உள்ளே இழுத்துக்கொண்டால் நினைத்தது நிறைவேறும் என பக்தர்கள் நம்புகின்றனர். இவரை பூ விழுங்கும் விநாயகர் என்று கூறுகின்றனர். 

## திருவிழாக்கள்
மகா சிவராத்திரி இக்கோயிலில் நடைபெறும் திருவிழாவாகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
வேந்தன்பட்டி நெய் நந்தீசுவரர் கோயில்

**வேந்தன்பட்டி நெய் நந்தீஸ்வரர் கோயில்** புதுக்கோட்டை மாவட்டத்தின் பொன்னமராவதி வட்டத்தில் வேந்தன்பட்டி என்ற ஊரில் உள்ள சிவன் கோயிலாகும்.

## அமைவிடம்
தனிப்பெரும் சிறப்புகளை கொண்ட ஐந்து நிலை நாட்டின் ஒர் அங்கமான வேந்தன்பட்டி கிராம நகரத்தார்கள் போற்றும் இக்கோவில் புதுக்கோட்டை மாவட்டம் பொன்னமராவதி வட்டத்தில் வேந்தன்பட்டி என்ற ஊரில் அமைந்துள்ளது.   

## இறைவன், இறைவி
இக்கோயிலின் மூலவராக சொக்கலிங்கேசுவரர்  உள்ளார். இறைவி மீனாட்சி அம்மன் அம்மாள் ஆவார். கோயிலின் மரம் வன்னி ஆகும்.  

## அமைப்பு
கோயிலின் எதிரே நந்தி தீர்த்தம் உள்ளது. மூலவரின் இடப்புறம் அம்மன் சன்னதி உள்ளது. திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர், மகாலட்சுமி, சூரியன், பைரவர், நவக்கிரகங்கள் ஆகியோர் உள்ளனர். வேந்தன்பட்டியில் கச்சேரிக்கூடம் என்னுமிடத்தில் வேப்ப மரம் ஒன்று இருந்தது. அவ்விடத்தில் நெய் நந்தீசுவரர் சுயம்புவாகத் தோன்றியதாகக் கூறுவர். இக்கோயிலில் உள்ள நந்தி நெய்யினால் அபிஷேகம் செய்யும்போது எந்த நெய்யும் கீழே விழாமல் ஈர்த்து விடும் சக்தி உள்ளது. அவ்விடத்தருகே ஈக்களோ, எறும்புகளோ வருவதில்லை. நந்தீசுவரரின் மீது பூசப்பட்ட நெய்யின்மீது ஈக்களோ, எறும்புகளோ அமர்வதுமில்லை. அவ்வாறே இக்கோயிலில் உள்ள நெய்க்கிணற்றில் ஈக்கள் மொய்ப்பதில்லை. இங்குள்ள நந்தியின் கொம்புகளுக்கு நடுவில் இயற்கையாகவே ஒரு சக்கரம் அமைந்துள்ளது. தஞ்சாவூர் நந்தியின் தம்பி என்ற நிலையில் வைத்து, இந்த நந்தியைத் தம்பி நந்தி என்றழைக்கின்றனர்.  இதுவரை இக்கோயிலில் எட்டு முறை குடமுழுக்கு நடைபெற்றதாகக் கூறுகின்றனர். 

## திருவிழாக்கள்
மகா சிவராத்திரி, ஆருத்ரா தரிசனம், ஐப்பசி அன்னாபிஷேகம், சித்ரா பௌர்ணமி, வைகாசி விசாகம், நவராத்திரி, கார்த்திகை, சோம வாரம், தைப்பூசம், பங்குனி உத்திரம் உள்ளிட்ட பல விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
மூலங்குடி மீனாட்சி சுந்தரேசுவரர் கோயில்

**மூலங்குடி மீனாட்சி சுந்தரேசுவரர் கோயில்** புதுக்கோட்டை மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் புதுக்கோட்டை மாவட்டத்தில் பொன்னமராவதி அருகில் அமைந்துள்ளது.  
 
## இறைவன், இறைவி
இக்கோயிலின் மூலவராக சுந்தரேசுவரர்  உள்ளார். இறைவி மீனாட்சி அம்மன் ஆவார். கோயிலின் மரம் வில்வம் ஆகும். 

## அமைப்பு
மூலவருக்கு முன்பு காணப்படுகின்ற நந்தியின் பின்புறமாக நின்று கொண்டு இறைவனைக் காணும்போது சிவனின் நெற்றிக்கண் தெரிவது போல காணப்படும். அவ்வாறே முன்புறம் நின்று பார்க்கும்போது வில்வ மரத்தைக் காணமுடியும். வில்வ மரத்தருகே நின்று பார்க்கும்போது மூலவரின் திருமேனியை அழகாகக் காணலாம். இக்கோயிலில் துர்க்கையம்மனுக்கு தனி சன்னதி உள்ளது. பொதுவாக அனைத்து சிவன் கோயில்களிலும் துர்க்கையம்மன் சன்னதி சிவபெருமானுக்கு இடது புறம் காணப்படும். ஆனால் இக்கோயிலில் வலப்புறம் அமைந்துள்ளது. இங்குள்ள துர்க்கையம்மன் 18 கரங்களில் ஆயுதங்களை ஏந்திய நிலையில் காணப்படுகிறார். 3 சூலை 2017 அன்று இக்கோயிலின் குடமுழுக்கு நடைபெற்றுள்ளது. 2016இல் துர்க்கா ஹோமம் இங்கு நடைபெற்றது. 

## திருவிழாக்கள்
மகா சிவராத்திரி, நவராத்திரி, சித்திரா பௌர்ணமி உள்ளிட்ட பல விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
இயிங்போ லாக்கசு

**இயிங்போ லாக்கசு** *(Jingpo Lacus )* என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் ஐதரோகார்பன் ஏரிகளில் ஒன்றாகும் இதுவும் இதே அளவில் காணப்படும் ஒண்டாரியோ லாகசும் டைட்டனில் உள்ள மிகப்பெரிய நீர்பரப்புகளாகக் கருதப்படுகின்றன. கிரேக்கன் மேர், இலிகியா மேர், புங்கா மேர் ஆகிய மூன்றும் இவற்றைவிட பெரிய நீர்ப்பரப்புகளாகும். நீர்ம ஐதரோகார்பன்களான திரவ ஈத்தேனும் மீத்தேனும்  சேர்ந்து இந்த ஏரியை உருவாக்கியுள்ளன. கிரேகன் மேர் நீர்பரப்புக்கு மேற்கில் 73° வ 336° மே என்ற அடையாள ஆள்கூறுகளில் தோராயமாக 240 கிலோமீட்டர் நீளம் கொண்டதாக இது காணப்படுகிறது. பூமியில் உள்ள உருசியாவின் ஒனேகா ஏரிக்கு இணையான நீளம் இயிங்போ லாக்கசு ஏரியின் நீளமாகும். சீனாவிலுள்ள இயிங்போ ஏரியின் நினைவாக இந்த ஏரிக்கு இயிங்போ லாக்கசு என்று பெயரிடப்பட்டது. 

## ஒழுங்கு எதிரொளிப்பு

காசின் விண்வெளி ஆய்வு விண்கலத்தில் இருந்த பார்வை மற்றும் அகச்சிவப்பு வரைபட கதிர்நிரல் அளவி, 71° வ, 337° மே என்ற அடையாள ஆள்கூறில் இயிங்போ லாகச்சின் 5 µm அகச்சிவப்பு ஒளியை ஒழுங்கு எதிரொளிப்பு ஒளியாக அவதானித்தது. (சில நேரங்களில் இது கிரேக்கன் மேர் தெற்கு கடற்கரையை துல்லியமாக விவரித்தது. எனவே ரேடார் படத்தில் வரையப்பட்ட பெரிய நீர்ப்பரப்பு இருப்பதற்கான கவனிப்பு அனுமானம் உறுதிப்படுத்தப்பட்டது. குளிர்கால 15 ஆண்டுகள் இருளுக்குப் பின்னர் வடதுருவப் பகுதி வெளிப்பட்ட  பின்னர் இக்கவனிப்பு மேற்கொள்ளப்பட்டது.

## படக்காட்சியகம்


Image:Jingpo Lacus in radar & visible light.jpg|ரேடாரின் செயற்கைமுறை கண் படம் (மேலே), டைடனின் வடதுருவப் பகுதியில் இயிங்போ லாக்கசு (மையத்தில்), வலது பக்கம் இலிகியா மேர் மற்றும் புங்கா மேர் நீலநிறத்தில் கோடிட்டுக் காட்டப்பட்டுள்ளது. 

Image:PIA12481 Titan specular reflection.jpg|கேசினி ஆய்வுக்கலம் 2009 சூலை 8 இல் அவதானித்த இயிங்போ லாக்கசின் ஒழுங்கு எதிரொளிப்பு. 



## மேற்கோள்கள்

## வெளி இணைப்புகள்
* Map of the liquid bodies in the north polar region of Titan

பகுப்பு:சனியின் நிலவுகள்
பகுப்பு:டைட்டன் துணைக்கோளின் ஏரிகள்
சாந்தகுமார்

**சாந்தகுமார்** (Shanta Kumar) (பிறப்பு: 12 செப்டம்பர் 1934) இந்திய மாநிலமான இமாச்சலப் பிரதேசத்தின் முன்னாள் முதலமைச்சரும், இந்திய நடுவண் அரசின் அமைச்சராகவும் இருந்தவர். சாந்தகுமார் பாரதிய ஜனதா கட்சியின் இமாச்சலப் பிரதேச மாநிலத் தலைவர்களில் ஒருவரும் ஆவார். 1989, 1998 மற்றும் 1999-ஆம் ஆண்டுகளில் இமாச்சலப் பிரதேசத்தின் காங்கிரா மக்களவைத் தொகுதியிலிருந்து இந்திய நாடாளுமன்ற மக்களவைக்கு மூன்று முறை தேர்ந்தேடுக்கப்பட்டவர்.

## பிறப்பு
ஜெகன்நாத் சர்மா – கௌசல்யா தேவி இணையருக்கு 12 செப்டம்பர் 1934-இல் பிரித்தானிய இந்தியாவின் காங்ரா மாவட்டத்தில்,  கர்ஜாமுலா எனும் ஊரில் பிறந்தவர் சாந்தகுமார்.

## அரசியல்
1963-இல்  அரசியல் பணி துவக்கிய சாந்தகுமார் முதலில்  கர்ஜமூலா கிராமப் பஞ்சாயத்தின் தலைவராகப் பதவி ஏற்றார். பின்னர் பவர்னா பஞ்சாயத்து ஒன்றியத்தின் தலைவராகவும், காங்கிரா மாவட்ட பஞ்சாயத்து குழுவின் தலைவராகவும் (1965 - 1970) பதவி வகித்தார்.

சாந்தகுமார் 1972 முதல் 1985 முடிய இமாச்சலப் பிரதேச சட்டமன்ற உறுப்பினராகத் தொடர்ந்து பதவி வகித்தவர்.
பின்னர் மீண்டும்1992 – 1992 முடிய இமாச்சலப் பிரதேச சட்டமன்ற உறுப்பினராக பதவி வகித்தவர்.
பாரதிய ஜனதா கட்சியின் சார்பாக சாந்தகுமார் இமாச்சலப் பிரதேசத்தின் முதலமைச்சராக 1977 முதல் 1980 முடியவும், பின்னர் 1990 முதல் 1992 முடிய இரண்டு முறை பதவி வகித்தவர். 1980 முதல் 1985 முடிய இமாச்சலப் பிரதேச சட்டமன்ற எதிர்கட்சித் தலைவராக பணியாற்றியவர்.

சாந்தகுமார் காங்கிரா மக்களவைத் தொகுதியிலிருந்து 1989, 1998 மற்றும் 1999 ஆகிய ஆண்டுகளில் நடந்த மக்களவைத் தேர்தல்களில் போட்டியிட்டு இந்திய நாடாளுமன்ற மக்களவை உறுப்பினராகவும்,  அடல் பிகாரி வாஜ்பாய் அமைச்சரவையில் 1999 முதல் 2004 முடிய ஊரக வளர்ச்சித் துறையில் மூத்த அமைச்சராகவும் பணியாற்றியவர்.

சாந்தகுமார் 2008-இல் இமாச்சலப் பிரதேசத்திலிருந்து, இந்திய நாடாளுமன்ற மாநிலங்களவைக்குத் தேர்ந்தேடுக்கப்பட்டார். 2014-இல் 16வது மக்களவை உறுப்பினராக காங்ரா மக்களவைத் தொகுதியிலிருந்து மீண்டும் தேர்ந்தெடுக்கப்பட்டார்.
## இதனையும் காண்க
* இமாச்சலப் பிரதேச முதலமைச்சர்களின் பட்டியல்
## மேற்கோள்கள்

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:13வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இமாச்சலப் பிரதேச முதலமைச்சர்கள்
பகுப்பு:மாநிலங்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
தொண்டைமான் நல்லூர் சிதம்பரேசுவரர் கோயில்

**தொண்டைமான் நல்லூர் சிதம்பரேசுவரர் கோயில்** புதுக்கோட்டை மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் திருச்சி புதுக்கோட்டை சாலையில் தொண்டைமான் நல்லூர் என்னுமிடத்தில் அமைந்துள்ளது.  
 
## இறைவன், இறைவி
இக்கோயிலின் மூலவராக சிதம்பரேசுவரர்  உள்ளார். இறைவி சிவகாமி ஆவார்.  

## அமைப்பு
கோயிலின் முகப்பினை அடுத்து சிறிய மண்டபம் உள்ளது. அம்மண்டபத்தில் நந்தி, கொடி மரம், பலி பீடம் காணப்படுகின்றன. அம்மன் சன்னதி தெற்கு நோக்கிய நிலையில் உள்ளது. இக்கோயிலில் விநாயகர், வள்ளி தெய்வானையுடன் கூடிய சுப்பிரமணியர், தட்சிணாமூர்த்தி ஆகியோரும் உள்ளனர். புதுக்கோட்டையை ஆட்சி செய்த தொண்டைமான் மன்னர் விவசாயத்தில் கவனம் செலுத்தி பல நற்காரியங்களைச் செய்தார். மக்களின் குறைகளைத் தீர்த்த வண்ணம் அவர் தொடர்ந்து அவ்வாறான பணிகளில் ஈடுபட்டார். ஒரு முறை நகரைச் சுற்றி வந்தபோது குறைகளைக் கேட்டுக்கொண்டே வந்தார். அப்போது சிலர் வணங்குவதற்குக் கடவுள் இல்லை என்றும், குளிப்பதற்குத் தண்ணீர் இல்லை என்றும், இளைப்பாறுவதற்கு வசதி இல்லை என்றும் தம் ஆதங்கத்தைத் தெரிவித்தனர். அவர்கள் அனைவருமே காசியிலிருந்து புறப்பட்டு ராமேஸ்வரம் நோக்கிச் சென்றுகொண்டிருந்தவர்கள் ஆவார். அவர்களின் குறையைக் கேட்ட மன்னர் முதலில் அவர்களுக்கு உணவையும், பின்னர் பொன்னையும் பொருளையும் தந்தார். அவர்களின் குறையை நிவர்த்தி செய்வதாகக் கூறி தமக்காக ராமேஸ்வரத்தில் பிரார்த்திக்கும்படி கேட்டுக்கொண்டார். உடனே குளம் வெட்டவும், சத்திரம் அமைக்கவும், கோயில் அமைக்கவும் ஆணையிட்டார். அவ்வகையில் இக்கோயில் அமைந்தது.  

## திருவிழாக்கள்
பிரதோஷம், சிவராத்திரி உள்ளிட்ட பல விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
சூ யூக்வாங்

**சூ யூக்வாங்** (Zhou Youguang 13, சனவரி 1906–14, சனவரி 2017) சீன நாட்டின் மொழியறிஞர்,  சீன மொழி வல்லுநர், பொருளியலாளர் மற்றும் வங்கியாளர் என அறியப்படுகிறார். இவர் 111 ஆண்டுகள் வாழ்ந்தவர்.

## வாழ்க்கைக்குறிப்பு

சீனாவில்  மக்களிடையியே  கல்வி அறிவைப் பரவலாக்கவும் சீன மொழியைக் கற்பதற்கு எளிமையாக்கவும் சீனமொழியைச் சீர்திருத்தம் செய்யவும் சூ யூக்வாங்கை சீன அரசு ஒரு குழுவின் தலைவராக அமர்த்தியது.

மாண்டரின் சீன மொழியை ரோமன் வடிவத்தில் கொண்டுவந்தார்.  பின்யின் என்ற முறை அமுலுக்கு வர காரண கர்த்தாவாக இருந்தார்.பின்யின் என்பது சீர்தரம் செய்யப்பட்ட மாண்டரின் சீன மொழியின் ஒலிக்கும் முறையை ரோமன் எழுத்துக்களைக் கொண்டு  பயன்படுத்துதல் ஆகும். ரோமன் எழுத்துக்கள் சீன மொழியின் ஒலிப்புகளைத் தருவதற்காக சூ யூக்வாங் பயன்படுத்தினார். பின்யின் முறை சீனமொழியை ஆங்கிலப்படுத்துவதன்று. இந்தத் திருந்திய முறையைச் சீன அரசு 1958 இல் ஏற்றுக்கொண்டது

1982 இல் சீர்தரத்துக்கான அனைத்துலக நிறுவனம் இந்தச் சீர்திருத்தத்தை ஏற்றுக் கொண்டது.  1986 இல் ஐக்கிய நாட்டு சபையும் 
ஏற்றுக் கொண்டது.

சூ யூக்வாங் பத்து நூல்கள் அளவுக்கு எழுதினார். அவற்றில் சில சீன அரசினால் தடை செய்யப்பட்டது.

## புத்தகங்கள்
சூ யூக்வாங் நாற்பதுக்கும் மேற்பட்ட நூல்களை எழுதி உள்ளார், அவற்றில் சில சீன அரசாங்கத்தால் தடை செய்யப்பட்டு சில புத்தங்கள் அவருடைய நூறாவது வயதிற்கு பிறகு 2005 ஆம் ஆண்டு வெளியிடப்பட்டுள்ளது.

## மேற்கோள்

பகுப்பு:சீன எழுத்தாளர்கள்
பகுப்பு:1906 பிறப்புகள்
பகுப்பு:2017 இறப்புகள்
பாதரச நைட்ரைடு

**பாதரச நைட்ரைடு** *(Mercury nitride)* பாதரச நேர்மின் அயனிகளும் நைட்ரிடோ எதிர்மின் அயனிகளும் சேர்ந்து உருவாகும் வேதியல் சேர்மங்களாகும். Hg3N2, போன்ற விகிதவியல் அளவு இரட்டை பாதரச நைட்ரைடுகள் சரியாக வரையறுக்கப்படவில்லை. சாதாரண நிபந்தனைகளில் குறுகிய கட்டத்தில் இவை நிலைப்புத்தன்மையுடன் உள்ளன. [Hg2N](NO3) என்ற அணைவு வடிவத்தில் ஒரு பாதரச நைட்ரைடு அறியப்பட்டுள்ளது. இந்தச் சிவப்பு நிற திண்மம் வலைக் கட்டமைப்பை ஏற்கிறது, நைட்ரேட்டு ஈந்தணைவிகளால் பிணைக்கப்பட்ட NHg4  நான்முகங்களால் இவ்வலைக் கட்டமைப்பு ஆக்கப்பட்டுள்ளது

## மேற்கோள்கள்

பகுப்பு:பாதரச சேர்மங்கள்
பகுப்பு:நைட்ரைடுகள்
பட்டீஸ்வரம் கோதண்டராமசுவாமி கோயில்

**பட்டீஸ்வரம் கோதண்டராமசுவாமி கோயில்** தஞ்சாவூர் மாவட்டத்தில் உள்ள வைணவக் கோயிலாகும். 

## அமைவிடம்
இக்கோயில் தஞ்சாவூர் மாவட்டம் கும்பகோணம் வட்டத்தில் பட்டீஸ்வரத்தில் அமைந்துள்ளது.  இவ்வூர் கதிர்வேய்ந்த மங்கலம் என்றும் அழைக்கப்படுகிறது. 

## இறைவன், இறைவி
left|100x150px|thumb|விமானம் இக்கோயிலின் மூலவராக கோதண்டராமர் உள்ளார்.  இறைவி சீதை ஆவார். இக்கோயில் மூன்று நிலை ராஜ கோபுரத்தைக் கொண்டு அமைந்துள்ளது. அடுத்து முன் மண்டபம் காணப்படுகிறது. அங்கு கருடாழ்வார், கொடி மரம், மடப்பள்ளி ஆகியவை உள்ளன. இங்குள்ள மண்டபம் வௌவால் நத்தி மண்டப முறைப்படி அமைந்துள்ளது. துவார பாலகர்களாக ஜயன், விஜயன் உள்ளனர். கருவறையில் கோதண்டராமர், சீதை, லட்சுமணர், ஆஞ்சநேயருடன் காணப்படுகிறார். கருவறை கிழக்கு நோக்கி உள்ளது. இக்கோயிலில் ராமானுஜர், மணவாள மாமுனிகள் சன்னதிகள் உள்ளன.   

## வரலாறு
சாலியர் என்ற மகரிஷி நெசவுத்தொழில் செய்து வந்தார். அத்தொழிலில் பட்டுப்புழுக்களைக் கொன்ற தோஷம் உள்ளதாக அவர் கருதினார். ராமனை வேண்டி தம் தோஷம் நீங்க வழிவகை செய்யும்படி கேட்டுக்கொண்டார். அவருடைய குறையைக் கேட்ட ராமர் இத்தலத்தில் தங்கியிருந்து அவருடைய தோஷத்தைப் போக்கினார்.  ராமர், ராவணனைக் கொன்றதால் வீர ஹத்தி தோஷமும், பிரம்மஹத்தி தோஷமும், படையினரைக் கொன்றதால் இதர தோஷங்களையும் பெற்றார்.  ராமேஸ்வரத்தில் பிரம்மஹத்தி தோஷம் நீங்குவதற்காகவும், வேதாரண்யத்தில் வீரஹத்தி தோஷம், சாயஹத்தி தோஷம் நீங்குவதற்காகவும், இதர தோஷம் நீங்குவதற்காகவும் இத்தலத்தில் கோமகமல புஷ்கரணி ஏற்படுத்தி சிவனை வழிபட்டதாகக் கூறுவர். 

## திருவிழாக்கள்
ராம நவமி, அனுமன் ஜெயந்தி, மார்கழி மாத வழிபாடு, நவராத்திரி போன்றவை இக்கோயிலில் நடைபெறும் திருவிழாக்களாகும். 

## குடமுழுக்கு
இக்கோயிலில் 11 பிப்ரவரி 1976இல் குடமுழுக்கு நடைபெற்றதற்கான கல்வெட்டு காணப்படுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
இலித்தியம் மாலிப்டேட்டு

**இலித்தியம் மாலிப்டேட்டு** *(Lithium molybdate)* என்பது Li2MoO4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். முக்கியமாக இது தொழில்துறை குளிரூட்டிகளில் பல வகையான வினைத்தடுப்பானாக பயன்படுத்தப்படுகிறது.
 
## பயன்கள்

தொழிற்சாலை மைய குளிரூட்டி அமைப்புகளில் இலித்தியம் புரோமைடை ஈர்க்கும் கருவிகளில் அரிமானத் தடுப்பியாக இலித்தியம் மாலிப்டேட்டு பயன்படுத்தப்படுகிறது. நிறமற்ற ஒளிபுகும் நீர்மமாகவும், வெண்மை நிறப் படிகத் தூளாகவும் இச்சேர்மம் தயாரிக்கப்படுகிறது. இரு வடிவங்களிலும் நச்சுப் பொருளாக இது வகைப்படுத்தப்படவில்லை.

கடுங்குளிர் ஃபோனான் – மினுமினுப்பு உணரிகளில் Li2MoO4 படிகங்கள் பயன்படுகின்றன. இங்கு இவை சில அரிய அணுக்கரு செயல்முறைகளை ஆராய்வதற்குப் பயன்படுகின்றன. குறையிழப்பு மின்கடத்தாப் பண்புகள் காரணமாக  Li2MoO4 பீங்கானை வானலை வாங்கிகளில் பயன்படுத்த ஆய்வுகள் மேற்கொள்ளப்பட்டு வருகிறது. இவற்றின் மூலம் மரபார்ந்த சிட்டங்கட்டல் முறைக்குப் பதிலாக அறைவெப்பநிலையில் அடர்த்தல் முறைக்கு சாத்தியமுள்ளதாக நம்பப்படுகிறது
 

## மேற்கோள்கள்

பகுப்பு:இலித்தியம் சேர்மங்கள்
பகுப்பு:மாலிப்டேட்டுகள்
பகுப்பு:மினுமினுக்கும் மற்றும் ஒளிரும் பொருட்கள்
சினாக்

**சினாக்** *(Zinag)* என்பது துத்தநாகம், அலுமினியம், வெள்ளி ஆகிய மூன்று உலோகங்களைப் பயன்படுத்தி தயாரிக்கப்படும் ஒரு கலப்புலோகமாகும். இக்கலப்புலோகத்தின் இயைபு மிகச்சிறந்த எந்திரவியல் மற்றும் அரிமான எதிர்ப்பு பண்புகளைக் கொடுக்கிறது. குறைந்த அடர்த்தி கலப்புலோகமான இச்சேர்மம் இயங்கூர்திப் பரப்புகளில், விண்வெளி மருத்துவம், கட்டுமானத் தொழிற்துறை போன்றை பல்வேறுபட்ட செயல்முறைகளில் பயன்படுத்தப்படுகிறது. வெள்ளி உலோகத்தை இதனுடன் சேர்த்து மீநெகிழ்வுப் பண்புகளை அடையலாம். அளிக்கிறது. இதனால் எந்திரவியல் பண்புகளை இழக்காமல் உருக்குலைகிறது. 

இக்கலப்புலோகத்தின் மூலமாக சினாக்கிசதோ செயன்முறையில் உலோக நுரைகள் தயாரிக்க முடியும். 

## மேற்கோள்கள்

பகுப்பு:அலுமினியம் சேர்மங்கள்
பகுப்பு:துத்தநாகக் கலப்புலோகங்கள்
திருவாரூர் யக்ஞேயசுவரர் கோயில்

**திருவாரூர் யக்ஞேயசுவரர் கோயில்** என்பது திருவாரூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் திருவாரூர் மாவட்டத்தில் திருவாரூரில் அமைந்துள்ளது. 

## இறைவன், இறைவி
இக்கோயிலின் மூலவராக கிழக்கு நோக்கிய நிலையில் யக்ஞேயசுவரர்  உள்ளார். இறைவி உத்ரவேதி தெற்கு நோக்கிய நிலையில் காணப்படுகிறார். சிவனும், பார்வதியும் கைலாசத்தில் வடக்கு திசையில் உள்ளனர். உத்திரம் என்றால் வடக்கு, வேதி என்றால் தேவி என்ற நிலையில் உத்ரதேவியாக இறைவி உள்ளார். திருவாரூர் தியாகராசர் கோயிலுக்கான தீர்த்தமான கமலாலயமே இக்கோயிலின் தீர்த்தம் ஆகும்.   

## அமைப்பு
வழக்கமாக கோயில்களின் பிரதான வாயில் மூலவருக்கு எதிரே காணப்படும். ஆனால் இக்கோயிலின் பின் புறத்தில் மேற்குத் திசையில் காணப்படுகிறது. திருச்சுற்றில் பைரவர், சனீசுவரர், சூரியன், சண்டிகேசுவரர் உள்ளனர். அருகில் நவக்கிரக சன்னதி உள்ளது. திருச்சுற்றில் கைலாசநாதர் 16 பட்டைகளுடன் காணப்படுகிறார். ஐந்து தலையைக் கொண்டிருந்த பிரம்மா, சிவனுக்கு இணையாக தன்னை எண்ணிக்கொண்டு கர்வம் அடைந்தார். அவரது கர்வத்தை அடக்கும் நிலையில் சிவன் பிரம்மாவின் ஒரு தலையைக் கொய்தார். தவறை உணர்ந்த பிரம்மா அதனைச் சரிசெய்ய இத்தலத்தைத் தேர்ந்தெடுத்து ருத்ர யாகம் என்ற பெயரில் யாகத்தை நடத்தினார். அவரது வேண்டுகோள் நிறைவேறவே, மீண்டும் படைக்கும் ஆற்றலை சிவன் மூலமாகப் பெற்றார். ஆதலால் இத்தல இறைவன் யக்யேசுவரர் என்றும் யாகநாதர் என்றும் அழைக்கப்படுகிறார்.   

## திருவிழாக்கள்
சிவராத்திரி, கார்த்திகை போன்றவை இக்கோயிலில் நடைபெறும் திருவிழாக்களாகும். 

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
ரங்க்பூர் மாவட்டம்

**ரங்க்பூர் மாவட்டம்** (Rangpur Zila) (,  தெற்காசியா நாடான வங்காள தேசத்தின் வடக்குப் புறத்தில், ரங்க்பூர் கோட்டத்தில் அமைந்துள்ளது. isஇம்மாவட்டத்தின் நிர்வாகத் தலைமையிடம் ரங்க்பூர் நகரம் ஆகும்.

## புவியியல்
2370 சதுர கிலோ மீட்டர் பரப்பளவு கொண்ட ரங்க்பூர் மாவட்டம், வங்காள தேசத்தின் ஏழு கோட்டங்களில் ஒன்றான ரங்க்பூர் கோட்டத்தில் அமைந்தள்ளது. 

ரங்க்பூர் மாவட்டதின் வடக்கில் நீல்பமாரி மாவட்டம், தெற்கில் கைபந்தா மாவட்டம், கிழக்கில் குரிகிராம் மாவட்டம், மற்றும் மேற்கில் தினாஜ்பூர் மாவட்டம் எல்லைகளாக அமைந்துள்ளது.

இம்மாவட்டத்தில் பாயும் டீஸ்டா ஆறு வேளாண்மைக்கு நீர் ஆதாரமாக உள்ளது. இம்மாவட்டத்தின் தட்ப வெப்பம் குறைந்த பட்சம் 11 டிகிரி செல்சியசும், அதிக பட்ச வெப்பம் 32 டிகிரி செல்சியசுமாக உள்ளது. ஆண்டின் சராசரி மழைபொழி 2391 மில்லி மீட்டராக உள்ளது.

## வரலாறு
அக்பரின் படைத் தலைவரான இராஜ மான் சிங் 1575-இல் ரங்க்பூர் மாவட்டத்தைக் கைப்பற்றி முகலாயப் பேரரசுடன் இணைத்தார். கிழக்கிந்திய கம்பெனி ஆட்சியின் போது ரங்க்பூர் மாவட்டத்திலும் துறவிகளின் கலகம் நடைபெற்றது.

## ஆட்சிப் பகுதிகள்
ரங்க்பூர் மாவட்டத்தை நிர்வாக வசதிக்காக எட்டு துணை மாவட்டங்களாக பிரிக்கப்பட்டுள்ளது. அவைகள் பதர்கஞ்ச், கங்காச்சாரம், கௌனியா, மிதாபுக்குர், பீர்கச்சா, பீர்கஞ்ச், ரங்க்பூர் சதர், தாராகஞ்ச் ஆகும்.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, ரங்க்பூர் மாவட்டத்தின் மொத்த 28, 81,086 ஆகும். அதில் ஆண்கள்  50.91% ஆகவும், பெண்கள் 49.09% ஆகவும் உள்ளனர். மக்கள் தொகையில் இசுலாமியர்கள்	1,866,178 ஆகவும், இந்துக்கள்	88,966 ஆகவும், கிறித்தவர்கள் 	5,182 ஆகவும், பிறர்	2,880 ஆகவும் உள்ளனர்.  எழுதப் படிக்கத் தெரிந்தவர்கள் 1,189,363 ஆக உள்ளனர். வேளாண் துறையில் 530,298 பேரும், தொழில் துறையில் 61,398 பேரும், சேவைத் துறையில் 254,646 பேரும் பணி செய்கின்றனர். ரங்க்பூர் மாவட்டத்தில் பெரும்பாலோர் ரங்க்புரி மொழி மற்று வங்காள மொழிகளும், சிறுபான்மையோர் சாந்தல் மொழியையும் பேசுகின்றனர்.  இம்மாவட்டத்தின் முக்கியப் பொருளாதாரம் வேளாண்மையைச் சார்ந்து உள்ளது.

## கல்வி

ரங்க்பூர் மாவட்டத்தில் பேகம் ரோகெய பல்கலைக்கழகம், ரங்க்பூர் மருத்துவக் கல்லூரி, கார்மைக்கேல் கல்லூரிரங்க்பூர் இராணுவக் கல்லூரி, பாசறை பொதுப் பள்ளி, ரங்க்பூர் அரசுக் கல்லூரி மற்றும் ரங்க்பூர் காவல்துறை பள்ளி & கல்லூரி மற்றும் ரங்க்பூர் மாவட்டப் பள்ளிகள் உள்ளது. மேலும் இம்மாவட்டத்தில் 282 உயரநிலைப் பள்ளிகளும், 722 அரசு தொடக்கப் பள்ளிகளும், 38 இளையோர் உயர்நிலைப் பள்ளிகளும், 193 அரசு சாரா தொண்டு நிறுவனங்கள் நடத்தும் பள்ளிகளும், 370 இசுலாமிய சமயம் சார்ந்த மதராசா பள்ளிகளும் உள்ளது.

## நாடாளுமன்றத் தொகுதிகள்
வங்காள தேச நாடாளுமன்றத்தின் ரங்க்பூர் ஒன்று முதல் ஆறு வரையான தொகுதிகள் இம்மாவட்டத்தில் உள்ளது.

## மேற்கோள்கள்

## வெளி இணைப்புகள்
* மாவட்ட இணையதளம்]
## வெளி இணைப்புகள்

* Rangpur Municipality , Official website for Rangpur Municipality
* Rangpur Education
* Rangpur district , Information about Rangpur District

 பகுப்பு:வங்காளதேச மாவட்டங்கள்
ஆங்கரை மருதாந்த நாதேசுவரர் கோயில்

**ஆங்கரை மருதாந்த நாதேசுவரர் கோயில்** திருச்சி மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் திருச்சி மாவட்டத்தில் லால்குடி வட்டத்தில் அமைந்துள்ளது.

## இறைவன், இறைவி
இக்கோயிலின் மூலவராக மருதாந்த நாதேசுவரர்  உள்ளார். இறைவி சுந்தர காஞ்சனி ஆவார்.

## அமைப்பு
கிழக்கு நோக்கி அமைந்துள்ள இக்கோயிலில் தட்சிணாமூர்த்தி, விநாயகர், தண்டபாணி, சுப்பிரமணியர், கஜலட்சுமி சன்னதிகள் உள்ளன.  ஒரே திருச்சுற்று கொண்ட இக்கோயிலில் துர்க்கையம்மன், சண்டிகேசுவரர், நவக்கிரக சன்னதிகள் உள்ளன. கோயிலின் தெற்கு வாயிலே பயன்பாட்டில் உள்ளது. இறைவி சன்னதி தெற்கு நோக்கிய நிலையில் உள்ளது. இறைவனையும், இறைவியையும் ஒரே சுற்றாகச் சுற்றி வரும் வகையில் சன்னதிகள் அமைந்துள்ளது. 1968இல் இக்கோயிலின் குடமுழுக்கு நடைபெற்றது.

## திருவிழாக்கள்
தமிழ்ப்புத்தாண்டு, வைகாசி விசாகம், ஆடிக் கார்த்திகை,விநாயகர் சதுர்த்தி, கந்த சஷ்டி, நவராத்திரி, திருக்கார்த்திகை, பங்குனி உத்திரம்  போன்றவை இக்கோயிலில் நடைபெறும் திருவிழாக்களாகும்.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
திருவேங்கைவாசல் வியாக்ரபுரீசுவரர் கோயில்

**[[திருவேங்கைவாசல்]] வியாக்ரபுரீசுவரர் கோயில்** என்பது தமிழ்நாடு மாநிலத்தின் புதுக்கோட்டை மாவட்டத்தில் உள்ள ஒரு சிவன் கோயில் ஆகும்.

## அமைவிடம்
இக்கோயில் புதுக்கோட்டை மாவட்டத்தில்  அன்னவாசல் வட்டத்தில் திருவேங்கைவாசல் என்னுமிடத்தில் அமைந்துள்ளது. திருவேங்கைபதி என்றும் இவ்வூர் அழைக்கப்படுகிறது. கடல் மட்டத்திலிருந்து சுமார் 151 மீட்டர் உயரத்தில்,  என்ற புவியியல் ஆள்கூறுகள் கொண்டு, திருவேங்கைவாசல்  வியாக்ரபுரீசுவரர் கோயில் அமையப் பெற்றுள்ளது.https://geohack.toolforge.org/geohack.php?pagename=%E0%AE%A4%E0%AE%BF%E0%AE%B0%E0%AF%81%E0%AE%B5%E0%AF%87%E0%AE%99%E0%AF%8D%E0%AE%95%E0%AF%88%E0%AE%B5%E0%AE%BE%E0%AE%9A%E0%AE%B2%E0%AF%8D_%E0%AE%B5%E0%AE%BF%E0%AE%AF%E0%AE%BE%E0%AE%95%E0%AF%8D%E0%AE%B0%E0%AE%AA%E0%AF%81%E0%AE%B0%E0%AF%80%E0%AE%9A%E0%AF%81%E0%AE%B5%E0%AE%B0%E0%AE%B0%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D&params=10.4143_N_78.7743_E_

## இறைவன், இறைவி
இக்கோயிலின் மூலவராக வியாக்ரபுரீசுவரர் உள்ளார். வியாக்ரம் என்றால் புலி என்று பொருளாகும்.   இறைவி பார்வதி தேவி ஆவார். கோயிலின் மரம் வன்னி ஆகும்.  மூலவர் திருவேங்கைநாதர் என்றும் அழைக்கப்படுகிறார். 

## அமைப்பு
மேற்கு நோக்கிய நிலையில் உள்ள மூலவரின் மீது மாலை நேரத்தில் சூரிய ஒளி விழுகிறது. மூலவருக்கு எதிராக கணபதி காணப்படுகிறார். அம்மன் சன்னதி தனியாக உள்ளது. விநாயகர், முருகன், தட்சிணாமூர்த்தி, ராஜ கணபதி, கஜலட்சுமி, பைரவர், பெருமாள், சூரியன், சனீசுவரன் ஆகியோர் இக்கோயிலில் உள்ளனர். தட்சிணாமூர்த்தி அர்த்தநாரீசுவர தட்சிணாமூர்த்தியாக வித்தியாசமான கோலத்தில் உள்ளார். கோயிலின் திருச்சுற்றில் எண்கோண வடிவில் வித்தியாசமான அமைப்பில் முருகன் சன்னதி உள்ளது. முருகன் ஒரு காலை மடித்து, மற்றொரு காலை அமர்ந்துள்ளார். முருகனுக்கு அருகே வேலோ, மயிலோ காணப்படவில்லை. நவக்கிரக சன்னதி இல்லாத இக்கோயிலில் ஒரு சன்னதியில் ஒன்பது விநாயகர்கள் உள்ளனர். சிவன் சன்னதியிலிருந்து தேரடி விநாயகர் சன்னதியையும், முருகன் சன்னதியிலிருந்து கால பைரவர் சன்னதியையும், பெருமாள் சன்னதியிலிருந்து மகாலட்சுமி சன்னதியையும் காணும் வகையில் சன்னதிகள் அமைந்துள்ளன. 

## வரலாறு
ஒரு முறை காமதேனு தாமதமாகச் சென்றதால் இந்திரனின் சாபத்திற்கு உள்ளானார். காமதேனு தன்னுடைய சாபம் நீங்குவதற்காக கபில முனிவரிடம் கருத்து கேட்க அவர் இரு காதுகளிலும் கங்கை நீரை நிரப்பி சிவனை வழிபட்டால் சாபம் நீங்கும் என்று கூறினார். இந்த முறையை தொடர்ந்து செய்து வந்த காமதேனுவின் பக்தியை சோதிக்க சிவன் புலி உருவில் வந்து காமதேனுவைக் கொல்லப் போவதாகக் கூறினார். சிவ பூசை முடித்து வந்தபின் தன்னைக் கொல்லலாம் என்று காமதேனு கூறவே, சிவன் காமதேனு மீது பாய்வது போலப் பாய்ந்து சென்று தேவியுடன் காட்சி தந்து சாபத்திற்கு விமோசனம் தந்தார். சாப விமோசனம் அடைந்த காமதேனு தன்னைப் போலவே அனைவருக்கும் அருள வேண்டும் என்று கேட்க, காமதேனுவின் ஆவலை பூர்த்தி செய்தார் சிவபெருமான்.    

## திருவிழாக்கள்
மகா சிவராத்திரி, மார்கழி திருவாதிரை, திருக்கார்த்திகை, பங்குனி உத்திரம்  போன்றவை இக்கோயிலில் நடைபெறும் திருவிழாக்களாகும்.  வைகாசி விசாகம் பத்து நாள்கள் மற்றும் தைப்பூசம் போன்ற விழாக்களும் கொண்டாடப்படுகின்றன. 

## மேற்கோள்கள்

## வெளி இணைப்புகள்
* GeoHack - திருவேங்கைவாசல் வியாக்ரபுரீசுவரர் கோயில்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
இமாம் அபூதாவூத்

**அபூதாவூத் சுலைமான் இப்னு அல் அஸ்ஹத் அல் அஜ்தி அஸ் சிஸ்தானி ** (Abu Dawud Sulaymān ibn al-Ash‘ath al-Azdi as-Sijistani ), பொதுவாக **இமாம் அபூதாவூத்**  என அழைக்கப்படுகிறார். இவர் பாரசீக இஸ்லாமிய அறிஞர், குறிப்பாக முஹதீத்  ( ஹதீஸ் கலை அறிஞர் ) ஆவார். ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த சுனன் அபூதாவூத் ஹதீஸ் நூல் மிகவும் நம்பகமான ஹதீஸ் தொகுப்பாக கருதப் படுகிறது..

## பிறப்பு
சிஸ்தான் என்ற ஊரிலே  இ.நா 202வது ( கி.பி. 817 ) வருடத்தில் பிறந்தார். சஜஸ்தான் என்ற நகரில் பிறந்தமையால் அபூதாவூத் சஜஸ்தானீ என்று அழைக்கப்படுகிறார். அஷ்அஸ் என்பவர் இவர்களின் தகப்பனாராவார்.  இவரது இயற்பெயர் சுலைமான்.
## கல்வி
இமாம் அபூதாவூத் சிறுவயதிலேயே பத்திசாலியாகவும் திகழ்ந்தார். ஹதீஸ் துறையில் துரிதமாகச் செயல்பட்டதால்  அறிஞர்களைச் சந்திக்கும் வாய்ப்பு இமாம் அபூதாவூதிற்குக் கிடைத்தது. ஹதீஸ் துறையிலும் மார்க்கச் சட்டத் துறையிலும் பெரும் பங்கு வகித்தார்.

## ஹதீஸ் தொகுப்பு
அவர் மொத்தம் 21 புத்தகங்களை எழுதியுள்ளார். மிக முக்கியமான சில:
* சுனன் அபூதாவூத் ஹதீஸ் நூல்--4,800 ஹதீஸ்கள் கொண்ட, அவருடைய முக்கியமான ஹதீஸ் தொகுப்பாக இருக்கிறது.
* கிதாப் அல்-மராசில்-- 600 முர்சல் ஹதீஸ்கள் பட்டியலிடுகிறது.
* தனது சுனன் அபூதாவூதை விவரித்து மக்காவின் குடிகளுக்கு எழுதிய கடிதமான ”ரிசாலத் அபூதாவூத் இலா அஹ்லிகி மக்கா”.

## கல்விக்காகப் பயணித்த ஊர்கள்
தன்னுடைய 18 வது வயதிலே கல்விக்காக பல ஊர்களுக்குப் பயணிக்க ஆரம்பித்தார். ஈராக், கூஃபா, பசுரா , ஷாம், ஜஸீரா, ஹிஜாஸ், எகிப்து, ஹுராஸான், சஜஸ்தான், ரய் ஆகிய ஊர்களுக்குப் பயணம் செய்துள்ளார்.

## ஆசிரியர்கள்
இமாம் அஹ்மத், அலீ பின் மதீனி, யஹ்யா பின் மயீன், முஹம்மத் பின் பஷ்ஷார் மற்றும் பலர்.
## இவரது மாணவர்கள்
இமாம் திர்மிதி, இமாம் நஸாயீ, இப்னு அபித்துன்யா, அபூ உவானா, இப்ராஹிம் பின் ஹம்தான் மற்றும் பலர்.

## இறப்பு
இமாம் அபூதாவூத் 73 ஆம் வயதில் பசுரா நகரில் 11 ம் தேதி ஷவ்வால் மாதம் இ.நா 275 ( கி.பி. 888) இல் இறந்தார்.

## மேற்கோள்கள்

பகுப்பு:இசுலாமிய அறிஞர்கள்
பகுப்பு:ஹதீஸ் கலை அறிஞர்கள்
பகுப்பு:817 பிறப்புகள்
பகுப்பு:888 இறப்புகள்
எப்பிகிராபியா செய்லானிக்கா

**எப்பிகிராபியா செய்லானிக்கா** (Epigraphia Zeylanica) என்பது, ஒழுங்கற்ற கால இடைவெளிகளில் வெளியிடப்படும், பண்டைய இலங்கையின் கல்வெட்டுக்கள், பிற பதிவுகள் தொடர்பான ஒரு தொடர் வெளியீடு ஆகும்.  இது ஆங்கில மொழியில் வெளிவருகின்றது. 1904ல் தொடங்கப் பட்ட இந்த வெளியீட்டில் கல்வெட்டுக்கள் தொடர்பிலான தனிக் கட்டுரைகள், குறிப்புகள் போன்றவற்றுடன் ஒரே நூலாசிரியரின் நூல்களும் உள்ளடக்கங்களாக அமைந்தன. 20 ஆம் நூற்றாண்டில் இலங்கையில் பண்டைக்கால வரலாற்றுக்கும், பழங்காலக் கல்வெட்டுப் பதிவுகளுக்குமான ஒரு முக்கிய மூலமாகச் செயற்பட்டது. 2001 ஆம் ஆண்டு வரை இதன் 8 தொகுதிகள் வெளிவந்துள்ளன.

## வெளியீட்டு வரலாறு
# தொகுதி 1ம் 2ம் - தொகுப்பாசிரியர்: டொன் மார்ட்டினோ டெ சில்வா விக்கிரமசிங்க.
# தொகுதி 3 (1928 - 1933) - தொகுப்பாசிரியர்: சேனரத் பரணவிதான. 1933ல் வெளியிடப்பட்டது.
# தொகுதி 4 (1934 - 1941) - தொகுப்பாசிரியர்: சேனரத் பரணவிதானவும் அம்பிரி வில்லியம் கொரிங்ட்டனும். 1943ல் வெளியிடப்பட்டது.
# தொகுதி 5 - பகுதி 1 - தொகுப்பாசிரியர்: சேனரத் பரணவிதான.  1955ல் வெளியானது.
# தொகுதி 5 - பகுதி 2 - தொகுப்பாசிரியர்கள்: சேனரத் பரணவிதானவும் சி. இ. கொடபும்புரவும். 1963ல் வெளியானது.
# தொகுதி 5 - பகுதி 3 - தொகுப்பாசிரியர்கள்: சேனரத் பரணவிதானவும் சி. இ. கொடபும்புரவும். 1965ல் வெளியானது.
# தொகுதி 6 - இதுவும் பல பகுதிகளாக வெளியானது. தொகுப்பாசிரியர்: சேனரத் பரணவிதான. முதல் பகுதி 1973ல் வெளியானது.
# தொகுதி 7 - தொகுப்பாசிரியர்: சத்தாமங்கள கருணாரத்தின. 1984ல் வெளியனது.
# தொகுதி 8 - ஒரு ஆசிரியரின் நூல். மாலினி தயாஸ் எழுதிய *பிராமிக் கல்வெட்டுக்களின்படி இலங்கையில் பௌத்த துறவி மடங்களின் வளர்ச்சி*

## மேற்கோள்கள்

பகுப்பு:ஆங்கில இதழ்கள்
அரவிந்தர் ஆசிரமம்

**அரவிந்தர் ஆசிரமம்** *(Aurobindo Ashram)* இந்தியாவின் குசராத்து மாநிலத்தில் இருக்கும் வடோதரா நகரத்தில் உள்ள தாண்டியா பசாரில் அமைந்துள்ளது. இதுவே தெற்குப் பகுதியில் பிரபலமாக இருந்த முதலாவது ஆசிரமமாகும். 

சிறீ அரவிந்தரின் நினைவுச் சின்னம் இங்கே அமைந்துள்ளது. அனைவரும் தியானம் செய்வதற்காக இவ்வாசிரமம் திறந்தே உள்ளது.  இங்கு ஒரு நூலகம்,படிப்பு அறை மற்றும் விற்பனை மையம் முதலியவை உள்ளன. இங்கே அரவிந்தரும் அன்னையும் எழுதிய நூல்கள் அனைத்தும் விற்பனைக்குக் கிடைக்கும்.
 
## வரலாறு

1894-1906 காலத்தில் சிறீ அரவிந்தர் பரோடாவில் தங்கியிருந்த சமயத்தில் இப்பங்களாவில் குடியிருந்தார். அப்போது ஆங்கிலப் பேராசிரியராகவும், தற்பொழுது மகாராசா சாயாசிராவ் பல்கலைக்கழகமாக உள்ள பரோடா கல்லூரியின் துணை முதல்வராகவும் இருந்த  பரோடாவின் மகாராசா மூன்றாம் எச்.எச். சாயாசி இராவ் கெயிக்வாட்டின் தனிச் செயலராக அரவிந்தர் இருந்தார். பால கங்காதர திலகர், பிபின் சந்திர பால், சகோதரி நிவேதிதை, சகாரம் கணேசு தியுவேசுகர் மற்றும் சில மராத்தி யோகிகள் முதலியவர்கள் இப்பங்களாவை பார்வையிட்டுள்ளனர். அரவிந்தரின் மனைவி மிர்ணாளி தேவி, சகோதரி சரோசினி தேவி மற்றும் இளைய சகோதரரும் பிரபலமான சுதந்திரப் போராட்ட வீரருமான பாரிந்தர் குமார் கோசு முதலியவர்கள் அடிக்கடி இங்கு வந்து செல்வார்கள். இப்பங்களாவில் 23 பெரிய மற்றும் சிறிய அறைகளும், 55000 சதுர அடிகளில் திறந்தவெளியும் இப்பங்களாவைச் சூழ்ந்துள்ளன.

## மேற்கோள்கள்

## மேலும் படிக்க
* 
## புற இணைப்புகள்
* Sri Aurobindo Society - India, website     

பகுப்பு:வடோதரா மாவட்டம்
பகுப்பு:ஆசிரமங்கள்
கலாலி, வடோதரா

**கலாலி** *(Kalali)*  இந்திய நகரமான வடோதராவிற்கு தென்மேற்கில் அமைந்துள்ள துணைநகரமாகும். விசுவாமித்திரி ஆற்றின்  கரையில், வடோதரா இரயில்வே நிலையத்திற்கு 5 கிலோமீட்டர் தொலைவில் இந்நகரம் அமைந்துள்ளது. இப்பகுதியில் உள்ள மக்கள் முக்கியமாக இந்துக்களாக உள்ளனர். கலாலிக்கு அருகில் அகோடா, அட்லாதரா, பில், டால்சட், சபாத் போன்ற பகுதிகள் அருகிலுள்ள பிற நகரங்களாகும். ஒரு தொடக்கப்பள்ளி, சில தனியார் பள்ளிகள், தில்லி பொதுப் பள்ளி, குசராத்து பொதுப் பள்ளி, முதலிய கல்வி நிலையங்கள் இங்கு அமைந்துள்ளன. சிறீ சிராப் அறக்கட்டளை நிர்வகிக்கும்  சிறீ இராம கிருட்டிண பரமகம்சர் மருத்துவமனை ஒன்றும் இங்கு அமைந்துள்ளது. சுவாமிநாராயணன் சம்பிரதாயினைச் சேர்ந்த  மறைந்த சிறீ கோபாலானந்து சுவாமி கலாலியில் சுவாமிநாராயணன் கோவிலைக் கட்டினார். 

## மேற்கோள்கள்

பகுப்பு:வடோதரா மாவட்டம்
கராச்சியா

**கராச்சியா** *(Karachiya)* என்பது இந்தியாவின் குசராத்து மாநிலத்தில் இருக்கும் வடோதரா நகரிலுள்ள ஒரு கணக்கெடுப்பில் உள்ள ஊர் ஆகும். 

## மக்கள் தொகையியல்

2001 ஆம் ஆண்டின் இந்திய மக்கள்தொகைக் கணக்கெடுப்பின் படி  கராச்சியா நகரத்தின் மக்கள்தொகை 7,732 நபர்கள் ஆகும்.  இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். கராச்சியா நகரத்தின் எழுத்தறிவு சதவீதம் 72% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 80% நபர்கள் ஆண்கள் மற்றும் 61% நபர்கள் பெண்களாவர். கராச்சியா நகர மக்கள் தொகையில் 12% நபர்கள் 6 வயதுக்கு கீழ் உள்ளவர்களாகும்.

## மேற்கோள்கள்

பகுப்பு:வடோதரா மாவட்டத்திலுள்ள நகரங்களும் ஊர்களும்
கோபால்கஞ்ச் மாவட்டம், வங்காளதேசம்

**கோபால்கஞ்ச் மாவட்டம்** (Gopalganj district)  () தெற்காசியாவின் தெற்கு வங்காளதேசத்தின் டாக்கா கோட்டத்தில் அமைந்துள்ளது. இம்மாவட்டம் வங்காள தேசத்தின் மாவட்டங்களில் அறுபத்தி நான்கு மாவட்டங்களில் ஒன்றாகும். 1,490 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 11,72,415 ஆகும். இம்மாவட்டத்தின் நிர்வாகத் தலைமையிடம் **கோபால்கஞ்ச்** நகரம் ஆகும். 
இம்மாவட்டத்தின் வடக்கில் பரித்பூர் மாவட்டம், தெற்கில் பிரோஜ்பூர் மாவட்டம் மற்றும் பேகர்ஹாட் மாவட்டமும், கிழக்கில் மதாரிபூர் மாவட்டம் மற்றும் பரிசால் மாவட்டங்களும் மற்றும் மேற்கில் நராயில் மாவட்டம் எல்லைகளாக உள்ளது. கோபால்கஞ்ச் மாவட்டத்தின்  நிர்வாக வசதிக்காக ஐந்து துணை மாவட்டங்களாகப் பிரிக்கப்பட்டுள்ளது. 

## மாவட்ட நிர்வாகம்
### துணை மாவட்டங்கள்
1468.74 சதுர கிலோ மீட்டர் பரப்பளவு கொண்ட கோபால்கஞ்ச் மாவட்டத்தை நிர்வாக வசதிக்காக கோபால்கஞ்ச், கோடலிபரா, காசியானி, முக்சுத்பூர் மற்றும் துங்கிபரா என ஐந்து துணை மாவட்டங்களாகப் பிரிக்கப்பட்டுள்ளது. 
### உள்ளாட்சி அமைப்புகள்
மேலும் இம்மாவட்டத்தில் கோபால்கஞ்ச், துங்கிபரா, கோடலிபரா மற்றும் முக்சுத்புர் என நான்கு நகராட்சி மன்றங்களும், அறுபத்தி எட்டு ஊராட்சி ஒன்றியங்களும்,  889 கிராமங்களும் உள்ளது. 

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, கோபால்கஞ்ச் மாவட்டத்தின் மொத்த மக்கள் தொகை 11,72,415 ஆகும் அதில் ஆண்கள்  8,77,868 மற்றும் பெண்கள் 5,94,547 ஆகவும் உள்ளனர். பாலின விகிதம்  நூற்ய் ஆண்களுக்கு, 97 பெண்கள் என்ற அளவில் உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 798 நபர்கள் வீதம் உள்ளனர். எழுத்தறிவு விகிதம் 58.10% ஆகும். அஞ்சல் சுட்டு எண் 8100 ஆகும். இம்மாவட்டம் மூன்று  நாடாளுமன்ற தொகுதிகளைக் கொண்டுள்ளது. ஆண்டு சராசரி மழை அளவு 2105 மில்லி மீட்டராகும். சராசரி தட்ப வெப்பம்  25.50˚ செல்சியஸ் ஆகும். 
 
## பொருளாதாரம்
மதுமதி, பழைய குமார், ககோர், பாகியார், பில்ருத், காளிகங்கா, தோங்கிகால், திக்னார், பக்டா, குசியாரா, மதுப்பூர், சியால்டா மற்றும் சந்தா ஆறுகள் இம்மாவட்டத்தில் பாய்வதால் நெல், கரும்பு, சணல், எண்ணெய் வித்துக்கள், காய்கறிகள், பழத்தோட்டங்கள் அதிக அளவில் பயிரிடப்படுகிறது.

## கல்வி நிலையங்கள்
கோபால்கஞ்ச் மாவட்டம் இருபத்தி ஒன்று கல்லூரிகளையும், 181 உயர்நிலைப் பள்ளிகளையும், 790 துவக்கப் பள்ளிகளையும் கொண்டுள்ளது. பிற முக்கிய கலை, அறிவியல், தொழில் நுட்பம் மற்றும் சமயக் கல்வி மையங்கள்: வங்கபந்து சேக் முஜிபுர் ரகுமான் அறிவியல் மற்றும் தொழில் நுட்ப பல்கலைக்கழகம், வங்கபந்து பல்கலைக்கழக கல்லூரி, கௌஹார்தங்கா மதராசா, சேக் பசிலாதுன்னிசா அரசு பெண்கள் கல்லூரி, ஹாஜி லால் மியா நகரக் கல்லூரி, எஸ். எம். மாடல் அரசு உயர்நிலைப் பள்ளி, சேக் ரஸ்சல் ஆதரவற்றோர் குழந்தைகள் பயிற்சி மற்றும் மறுவாழ்வு மையம், வங்கபந்து ஏழ்மை ஒழிப்பு பயிற்சி வளாகம், சேக் ஹசினா மகளிர் பள்ளி மற்றும் கல்லூரி ஆகும்.

## போக்குவரத்து
நாட்டின் தலைநகரம் டாக்காவிலிருது ஐந்து மணி நேர பேருந்து பயண தூரத்தில் கோபால்கஞ்ச் உள்ளது. டாக்கா – குல்னா நெடுஞ்சாலை கோபால்கஞ்ச் வழியாக செல்வதால் நாட்டின் பிற மாவட்டங்கள் சாலை வழியாக இணைக்கப்படுகிறது.  மேலும் ஆறுகள் வழியாக பெரிய படகுகள் பயணிகளையும், சரக்குகளையும்  ஏற்றி செல்கிறது.

## சமயம்
கோபால்கஞ்ச் மாவட்டம் 356 தொழுகைப் பள்ளிவாசல்களும், 359 இந்துக் கோயில்களும், 250 கிறித்தவ தேவாலயங்களும் கொண்டுள்ளது.

## மேற்கோள்கள்

## வெளி இணைப்புகள்
* Districts of Bangladesh 
* Gopalganj district
* Detailed Maps of Gopalganj
நந்தேசரி ஐ.என்.ஏ

**நந்தேசரி ஐ.என்.ஏ** *(Nandesari INA )* என்பது இந்தியாவின் குசராத்து மாநிலத்தில் இருக்கும் வடோதரா நகரிலுள்ள ஒரு நகரமும் தொழிற்சாலைப் பகுதியுமாகும்.
  
## மக்கள் தொகையியல்

2001 ஆம் ஆண்டின் இந்திய மக்கள்தொகைக் கணக்கெடுப்பின் படி  நந்தேசரி ஐ.என்.ஏ நகரத்தின் மக்கள்தொகை 2,815 நபர்கள் ஆகும்.  இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். நந்தேசரி ஐ.என்.ஏ  நகரத்தின் எழுத்தறிவு சதவீதம் 73% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 78% நபர்கள் ஆண்கள் மற்றும் 67% நபர்கள் பெண்களாவர். நந்தேசரி ஐ.என்.ஏ நகர மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும்.

## மேற்கோள்கள்

பகுப்பு:வடோதரா மாவட்டத்திலுள்ள நகரங்களும் ஊர்களும்
மைமன்சிங் மாவட்டம்

**மைமன்சிங் மாவட்டம்** (Mymensingh district) () தெற்காசியாவின் வங்காளதேசத்தின் அறுபத்தி நான்கு மாவட்டங்களில் ஒன்றாகும். இம்மாவட்டத்தின் நிர்வாகத் தலமையிட நகரம் மைமன்சிங் நகரம் ஆகும். 

## மாவட்ட எல்லைகள்
இம்மாவட்டத்தின் வடக்கில் இந்தியாவின் மேகாலயா மாநிலத்தின் காரோ மலைகளும், தெற்கில் காஜிப்பூர் மாவட்டமும், கிழக்கில் நேத்திரகோணா மாவட்டம் மற்றும் கிஷோர்கஞ்ச் மாவட்டங்களும், மேற்கில் செர்பூர் மாவட்டம், ஜமால்பூர் மாவட்டம் மற்றும் தங்கயில் மாவட்டம் எல்லைகளாக உள்ளது.

## நிர்வாகம்
 
மைமன்சிங் மாவட்டம் 1787-இல் நிறுவப்பட்டது. நிர்வாக வசதிக்காக இம்மாவட்டம் பாலுக்கா, திரிஷால், ஹலுகாட், முக்தாகச்சா, தோபௌரா, புல்பாரியா, கப்பர்கான், கௌரிப்பூர், ஈஸ்வர்கஞ்ச், நந்தாய்ல், புல்பூர், தாரகந்தா என பனிரெண்டு துணை மாவட்டங்களாகப் பிரிக்கப்பட்டுள்ளது

### உள்ளாட்சி அமைப்புகள்
மேலும் வலுக்கா, கௌரிபூர், முக்தாகாச்சா, நந்தயில், புல்பாரியா, ஈஸ்வர்கஞ்ச், புல்பூர், கப்பர்கான், மைமன்சிங் சதர் மற்றும் திரிஷல் என பத்து நகராட்சி மன்றங்கள் உள்ளது. மேலும் மைமன்சிங் மாவட்டத்தில் 146 ஊராட்சி ஒன்றியங்களும், 2,692 கிராமங்களும் கொண்டுள்ளது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, மைமன்சிங் மாவட்ட மக்கள் தொகை 51,10,272 ஆக உள்ளது. அதில் ஆண்கள் 25,39,124 ஆகவும் மற்றும் பெண்கள் 25,71,148 ஆகவும் உள்ளனர். பாலின விகிதம் நூறு ஆண்களுக்கு 99 பெண்கள் என்ற விகிதத்தில் உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பில் 1163 வீதம் உள்ளனர். எழுத்தறிவு 43.50% ஆகும்.

மைமன்சிங் மாவட்ட அஞ்சல் சுட்டு எண் 2200 ஆகும். இம்மாவட்டத்தில் பதினொன்று நாடாளுமன்ற மக்களவைத் தொகுதிகள் உள்ளது. 

## புவியியல்
4363.48 சதுர கிலோ மீட்டர் பரப்பளவு கொண்ட மைமன்சிங் மாவட்டத்தின் வடக்கில் காரோ மலைக் காடுகளும், தெற்கில் சமவெளிகளும் கொண்டது. மாவட்டத்தின் சராசரி தட்ப வெப்பம் 12  முதல் 33 ° செல்சியசும், சராசரி ஆண்டு மழைப் பொழி  2,174 மில்லி மீட்டர் ஆகும். இம்மாவட்டத் தலைமையிட நகரமான மைமன்சிங் பழைய பிரம்மபுத்திரா ஆற்றின் கரையில் உள்ளது.

## பொருளாதாரம்
மைமன்சிங் மாவட்டத்தில் பழைய பிரம்மபுத்திரா ஆறு, பனார் ஆறு, தானு ஆறு, கங்ஷா ஆறு, ஜெனாய் ஆறு, தாளேஷ்வரி ஆறு மற்றும் மொஹாரி  முதலிய ஆறுகள் பாய்வதால் நெல், சணல், கோதுமை, கரும்பு, தானியங்கள், வெற்றிலை, கத்தரிக்காய், காளிபிளவர், காய்கறிகள் மற்றும் எண்ணெய் வித்துக்கள் பயிரிடப்படுகிறது. 

## மைமன்சிங் நகரம்
பிரம்மபுத்திரா ஆற்றின் மேற்கு கரையில் உள்ள மைமன்சிங் நகரத்தில் வங்காள தேச வேளாண்மைப் பல்கலைக்கழகம் உள்ளது. மேலும் ஜாதிய கபி காஜி நஸ்ரூல் இசுலாம் பல்கலைக்கழகம், மைமன்சிங் பொறியியல் கல்லூரி, ஆசிரியர் பயிற்சி கல்லூரி, ஆனந்த மோகன் கல்லூரி மற்றும் இரண்டு மருத்துவக் கல்லூரிகளும் உள்ளது.

### [[தட்ப வெப்பம்]]

## மேற்கோள்கள்